CELEX: 32022R0031
Language: lt
Date: 2022-01-06 00:00:00
Title: Komisijos reglamentas (ES) 2022/31 2022 m. sausio 6 d. kuriuo uždraudžiama su Ispanijos vėliava plaukiojantiems laivams žvejoti paprastuosius europinius ančiuvius 8 parajonyje

2022 1 12   
               
               
                  LT
               
               
                  Europos Sąjungos oficialusis leidinys
               
               
                  L 7/11
               
            
         KOMISIJOS REGLAMENTAS (ES) 2022/31
         2022 m. sausio 6 d.
         kuriuo uždraudžiama su Ispanijos vėliava plaukiojantiems laivams žvejoti paprastuosius europinius ančiuvius 8 parajonyje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
         kadangi:
         
                     (1)
                  
                  
                     Tarybos reglamentu (ES) 2021/92 (2) nustatomos kvotos 2021 metams;
                  
               
                     (2)
                  
                  
                     remiantis Komisijai pateikta informacija, laivai, kurie plaukioja su Ispanijos vėliava arba yra joje registruoti, žvejodami europinių ančiuvių išteklius 8 parajonyje, išnaudojo 2021 metams skirtą kvotą;
                  
               
                     (3)
                  
                  
                     todėl būtina uždrausti tam tikrą tų išteklių žvejybos veiklą,
                  
               PRIĖMĖ ŠĮ REGLAMENTĄ:
         
            1 straipsnis
            Kvotos išnaudojimas
            Priede nurodyta 2021 metams Ispanijai skirta europinių ančiuvių išteklių žvejybos 8 parajonyje kvota laikoma išnaudota nuo tame priede nustatytos dienos.
         
         
            2 straipsnis
            Draudimas
            
               1.   Nuo šio reglamento priede nustatytos dienos su Ispanijos vėliava plaukiojantiems arba joje registruotiems žvejybos laivams uždraudžiama 1 straipsnyje nurodytų išteklių žuvų žvejyba. Visų pirma draudžiama tų išteklių žvejybos tikslais ieškoti žuvų ir mesti, statyti ar traukti žvejybos įrankius.
            
            
               2.   Iki tos dienos sužvejotas tų išteklių žuvis ir iš jų gautus žvejybos produktus ir toliau leidžiama perkrauti, laikyti laive, perdirbti laive, perkelti, laikyti varžose, tukinti ir iškrauti.
            
            
               3.   Tų laivų netyčia sužvejotas tų išteklių žuvų laimikis įkeliamas į žvejybos laivą ir jame laikomas, registruojamas, iškraunamas ir įskaitomas į kvotas pagal Europos Parlamento ir Tarybos reglamento (ES) Nr. 1380/2013 (3) 15 straipsnį.
            
         
         
            3 straipsnis
            Įsigaliojimas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. sausio 6 d.
            
               
                  Komisijos vardu
               
               
                  Pirmininkės pavedimu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 343, 2009 12 22, p. 1.
         
            (2)  2021 m. sausio 28 d. Tarybos reglamentas (ES) 2021/92, kuriuo 2021 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 31, 2021 1 29, p. 31).
         
            (3)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
      
      
         
            PRIEDAS
            
                        Nr.
                     
                     
                        23/TQ92
                     
                  
                        Valstybė narė
                     
                     
                        Ispanija
                     
                  
                        Ištekliai
                     
                     
                        ANE/08.
                     
                  
                        Rūšis
                     
                     
                        Europiniai ančiuviai (Engraulis encrasicolus)
                     
                  
                        Zona
                     
                     
                        8
                     
                  
                        Draudimo data
                     
                     
                        2021 m. rugpjūčio 13 d.